recursal/SuperWikiNEXT-32B huggingface dataset:
Претседателот на ЕАА Фелипе Криадо-Боадо со македонскиот археолог Професор Љубен Тевдовски и претседателот на Германската асоцијација на праисторичари Професор Френк Зигмунд
**Европската асоцијација на археолози** (ЕАА) е невладина и непрофитна организација, која почива на своите поединечни и колективни членови. Членувањето во ЕАА е отворено за археолози и други поврзани или заинтересирани поединци или организации во Европа и пошироко. ЕАА е основана во 1994 година на инаугуративниот состанок во Љубљана, Словенија, каде што се одобрени и нејзиниот прв статут и правилници. Таа е призната од Советот на Европа во 1999 година. ЕАА на својата база на податоци има над 11.000 членови од 60 земји во светот, кои работат во областите на праисторијата, класиката, средновековната и историската археологија. ЕАА одржува годишна конференција, а го издава и најпрестижниот весник за европската археологија, *Европски весник за археологија*. ЕАА. Организацијата, исто така, објавува и внатрешен билтен, наречен *Европскиот археолог* (ТЕА). Седиштето на здружението е во Прага, Република Чешка .

Со ЕАА управува извршен одбор, кој се избира од полноправните членови на организација. Извршниот одбор се состои од тројца или четворица службеници (претседател, новоизбран претседател (во доаѓање), благајник и секретар) и шест обични членови. Актуелен претседател на Европската асоцијација на археолози е Фелипе Криадо-Боадо од Галиција.

Наводи
------

1. ↑  „Европско признание за македонскиот археолог". *skopjeinfo.mk*. Посетено на 2021-11-30.
2. ↑  Cleere, H. 1995. The EAA is up and running. The European Archaeologist 3: 1-3.; EAA Statutes Архивирано на 21 октомври 2020 г.
3. ↑  Council of Europe Conference of INGOs
4. ↑  EAA Statutes Article VI: Organization
5. ↑  Felipe Criado Boado, presidente de la EAA Архивирано на 11 октомври 2015 г. DLGGA-Delegación del CSIC en Galicia](шпански)
6. ↑  EAA Executive Board  Архивирано на 30 април 2021 г. Official website
**Весник (1942)** — орган на Месниот комитет на КПЈ - Скопје.

Весникот излегувал во периодот од 2 мај до 15 јуни, 1942 година. Бил печатен на партиската техника на Месниот комитет за Скопје, на 8-10 страници, во 500-600 примероци. Вкупно во печат излегле седум броеви, а од нив сочувани се само три.
Од името на МК КПЈ за Скопје, со уредувањето и печатењето на весникот раководела Веселинка Малинска. Истиот бил печатен на македонски јазик.

Наводи
------

1. 1 2 3  Киселиновски и др. д-р Стојан (2000). *Македонски историски речник*. Скопје: ИНИ. стр. 102. ISBN 9989-624-46-1.
2. ↑  Haan, Francisca de; Daskalova, Krasimira; Loutfi, Anna (2006-01-01). *Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries* (англиски). Central European University Press. стр. 297. ISBN 978-963-7326-39-4.

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
Поплавена рамнина (на средина) во рамките на алувијална рамнина во Нов Зеланд (дел од рамнините на Кантербери).
**Алувијална рамнина** (од латински: alluvialis „нанос") е претежно рамна форма на земјиштето создадена со таложење на речни наноси во долг временски период од една или повеќе реки кои доаѓаат од повисоки региони, при што се формира алувијална почва. Поплавна рамнина е дел од процесот на формирање на алувијални рамнини, и се однесува на помала површина која е поплавувана од реките во одреден временски период. За разлика од нив, алувијална рамнина е поголема површина од регионот каде што поплавните рамнини се преместиле во текот на геолошките времиња.

Тие настанале од акумулационите наноси на реките и нивната почва се состои од речни наноси (глина измешана со ситен песок) и лес. Речните корита во ваквите рамнини се плитки, па и при мало зголемување на водостојот, реките се излеваат и го поплавуваат околното земјиште. Денес поголемиот дел од алувијалните рамнини се заштитени од поплави и се претворени во обработливо земјиште.

Примери
-------

* Дунавска Низина во Бугарија и Романија
* Индоганшка рамнина и Пенџаб во Индија, Пакистан и Бангладеш
* Долините на реката Искар во Бугарија
* Делтата на Меконг во Виетнам
* Мезаорија во Кипар
* Месопотамија во Ирак
* Северна Кинеска Рамнина во Кина
* Долината Палакарија во Бугарија
* Долината на реката По во Италија
* Долината на Струма во Бугарија
* Долините на Тунџа во Бугарија
* Баетичка депресија во Андалузија, Шпанија
* Долината на Санта Клара во Сан Хозе, Калифорнија

Поврзано
--------

* Алувијална лепеза
* Алувиум
* Крајбрежна рамнина
* Речна делта

Наводи
------

1. ↑  Punjab Plain, Encyclopædia Britannica
2. ↑  Santa Clara Valley Groundwater Basin, East Bay Plain Subbasin Архивирано на {{{2}}}.
Стар геодетски (триангулациски) столб од 1855 г. во Остенд, Белгија
**Геодезија** — научна дисциплина која се занимава со мерење и прикажување на Земјата, нејзиното гравитациско поле и геодинамичките појави како што се: поместување на половите, плима и осека итн. Личностите кои професионално се занимаваат со геодезија се наречени геодети.

Може да се каже дека геодезијата е научна дисциплина која се занимава со премерувања на Земјината површина, внесување на податоците во катастарот и приказот на тие површини при изработка на карти и планови. Плановите и картите се изработуваат врз основа на податоците соберени на терен со помош на различни геодетски инструменти и различни методи на работа. Тие податоци овозможуваат сите објекти на поврѓината на земјата, испод неа и во воздухот, кои ја права содржината на планот или картата, го задржат својот облик и меѓусебната положба.

Картите и плановите имаат врвно значење за стопанските и општествените развивања на едно општество како и стратегиски развој за воени потреби. Исто така, картите овозможуваат запознавање со нашата, но и со другите земји. Географија не може успешно да се проучува без географска карта. Благодарение на нив се добива и јасна претстава за географската положба на поединчени земји и континенти. Без нив не би било возможно да се оствари организирана комуникација на луѓето и превозните средства. Нивното значење е големо и без нив, би било невозможно да се живее во современ свет.

Во геодезијата најмногу се мера аголните и линеарните величини. Со нивна обработка се доаѓа до различни податоци, како што се правоаголни координати и надморски височини на поединечни точки.

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Геологија |
| --- |
|  |
| Состав и структура | 
* Геохемија
* Кристалографија
* Минералогија
* Петрологија
* Седиментологија

 |  |
|  |
| Историска геологија | 
* Геохронологија
* Геолошка историја на Земјата
* Стратиграфија
* Палеонтологија
* Палеоклиматологија
* Палеогеографија

 |
|  |
| Движење | 
* Структурна геологија
* Геодинамика
* Тектоника
* Геоморфологија
* Вулканологија

 |
|  |
| Вода | 
* Глациологија
* Хидрогеологија
* Морска геологија

 |
|  |
| Геофизика | 
* Геодезија
* Геомагнетизам
* Геолошки премер
* Сеизмологија
* Тектонофизика

 |
|  |
| Примена | 
* Биогеологија
* Стопанска геологија
* Инженерска геологија
* Околинска геологија
* Планетарна геологија
* Геобиологија
* Геолошко моделирање
* Геолошко вештачење
* Геофизичко вештачење
* Рударска геологија

 |
|  |
| Друго | 
* Преглед на геологијата
* Историја на геологијата

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85053969
* GND: 4020202-1
* BNF: cb11941552j (податоци)
* NDL: 00571404
* NKC: ph114613

 |

 |
**Хосе Пејро** или **Хосеф Пејро** (околу 1670 – 1720) бил шпански театарски композитор, роден во Арагон. Тој ја компонирал музиката за неколку оживувања од почетокот на 18 век на *autos sacramentales* и драми на Педро Калдерон де ла Барса. Неговата музика преживеала до оживувањето на *La Paz Universal o El Lirio y la Azucena* која првично била изведена во 1660 година за да го прослави Пиринескиот договор и бракот на шпанската принцеза Марија Тереза и Луј XIV од Франција.

Наводи
------

1. ↑  El lirio y el azucena Pedro Calderón de la Barca, Victoriano Roncero López - 2007 "Fecha de composición y representación El lirio y el azucena, también conocido como La paz universal, ... esas fechas por el viaje que habían hecho a la Isla de los Faisanes con ocasión del matrimonio de su hija María Teresa y Luis XIV."
**Бег** — турска воена титула со ранг на полковник.

Беговите во Отоманското Царство претставувале водачи односно управители на определен регион, провинција или вилает со кои владееле. Неговите територии се нарекувале бејлик или беговина кое одговара на емиратство или кнежевство. Историски во почетокот првите три владетели на империјата имале титула на бегови, а не на султани. Прв кој ја добил титулата султан бил Мурат I во 1383 година. Од тој период, титулата бег започнала да се користи за управниците на провинциите или вилаетите. Важните османлиски провинции имале своја автономија. Градовите, како Бурса и Едрене, имале владетел со титула бег, а подоцна оваа титула ја имал и владетелот на Тунис. Подоцна, во 19 век оваа титула била редуцирана како почесен назив, слично како титулите сер во Англија или Господин во Македонија.

Бегот како тема во народната поезија
------------------------------------

* „Раде од Сокол и Ашин-бег" (српски: *Раде од Сокола и Ашин-бег*) - српска ајдучка песна.
* „Бајо Пивљанин и бегот Љубовиќ" (српски: *Бајо Пивљанин и бег Љубовић*) - српска ајдучка песна.
* „Ќерката на рибарот и бегот" — расказ за деца на македонскиот писател Киро Донев од 2013 година.

Наводи
------

1. ↑  *Хајдуци*. Београд: Народна књига, 1965, стр. 69-74.
2. ↑  *Хајдуци*. Београд: Народна књига, 1965, стр. 110-116.
3. ↑  Киро Донев, *Приказни од куќичката на дрво*. Скопје: Македоника литера, 2013, стр. 169-172.
Хосе Бернардо Алседо.
**Хосе Бернардо Алседо** (шпански José Bernardo Alzedo или понекогаш José Bernardo Alcedo (Алседо); 20 август 1788 – 28 декември 1878) ― перуански композитор.

Алседо бил роден во Лима, Вицекралство Перу. Изучувал музика во манастирот „Св. Августин" и, на 18-годишна возраст, го компонирал *Миса во Д дур* (*Misa en Re Mayor*). Во 1806 година тој бил доминикански фратар, но неговото однесување во овој религиозен ред било опуштено.

Алседо бил победник на натпреварот во 1821 година спонзориран од генералот Хосе де Сан Мартин за избор на национална химна на Перу. Оваа химна била „Somos libres, seámoslo siempre" (Слободни сме, да бидеме секогаш), според зборовите на Хосе де ла Торе Угарте.

Во 1822 година Алседо отишол во Чиле како војник во воена група. Во Сантјаго ја напуштил војската и се посветил на музиката. Во 1833 година тој влегол во хорот на соборната црква во Сантјаго. Во 1846 година станал капелски челник. Тој престојувал во Чиле 40 години, а се вратил во Перу во 1864 година. Тој станал раководител на перуанскиот воен бенд и претседател на Филхармонијата. Последните години од животот ги поминал во Перу. Ја напишал книгата „*Елементарна филозофија на музиката*" (*Filosofía Elemental de la Música;* 1869 година), каде ја истражувал темата за музиката на Кечуаните. Компонирал народни песни, бројни верски дела и воена музика.

Избрани дела
------------

* „*Somos libres, seámoslo siempre*", државна химна на Перу
* „*Himno al 2 de mayo*", марш
* „*Miserere*" (1872)
* „*Misa en Re mayor*"
* „*Misa en Mi bemol*"
* „*Misa en Fa mayor*"
* „*Canción para la Batalla de Ayacucho*"
* „*Pasión para el Domingo de Ramos*"
* „*Pasión para el Viernes Santo*"
* „*La Araucana*", воена увертира за оркестар
* „*La Chicha*", „*La Cora*" и „*La Pola*", популарни песни

Наводи
------

1. ↑  Pan American Union; International Bureau of the American Republics; Union of American Republics (1913). *Bulletin of the Pan American Union*. The Union. Посетено на 11 јуни 2023.
2. ↑  Library of Congress (1945). *A guide to the official publications of the other American republics*. стр. 207. Посетено на 11 јуни 2023.

Надворешни врски
----------------

* Националната химна испеана од Хуан Диего Флорез
Портрет на кралот Дом Јован VI од Португалија
**Јован VI** (полно име: Жоао Марија Хосе Франциско Ксавиер де Паула Луис Антонио Домингос Рафаел де Браганса; Лисабон, 13 мај 1767 година - Лисабон, 10 март 1826 година)со прекар „О Клементе", тој беше крал на Обединетото Кралство на Португалија, Бразил и Алгарвес од 1816 до 1822 година (кога Бразил стана независен - што резултираше со изумирање на постојното Обединето Кралство). Од 1822 година наваму бил крал на Португалија и Алгарве сè до неговата смрт во 1826 година. Со Договорот од Рио де Жанеиро од 1825 година, кој ја призна независноста на Бразил од Обединетото Кралство Португалија, Бразил и Алгарвес, тој исто така беше титуларен император на Бразил.
**Grand Theft Auto VI**, скратено **GTA VI** — претстојна игра од Rockstar Games. Таа ќе биде осмата главна игра во серијата и вкупно 16-та, по Grand Theft Auto V во 2013 г. По години претпоставки и гласови, во февруари 2022 г. Rockstar објавил дека играта е во развој. На 18 септември 2022 г. на неофицијалниот форум *GTAForums*, корисник под името *teapotuberhacker* поставил 90 видеа што ја прикажуваат недовршената игра. Следниот ден, Rockstar потврдил дека имало прекршување на нивната мрежа што вклучува видеа од развојот на следната игра *Grand Theft Auto*. Злонамерниот корисник бил уапсен и утврден како 17-годишно момче од Оксфордшир.

Rockstar на 8 ноември 2023 г. рекол дека трејлер ќе биде објавен на почетокот на декември. На 5 декември, околу 15 часа пред предвиденото, службено е објавен првиот трејлер на играта.

Наводи
------

1. ↑  „Rockstar Newswire: Grand Theft Auto Community Update". 4 февуари 2022 г. Посетено на 27 май 2023 г.. Проверете ги датумските вредности во: `|access-date=, |date=` (help)
2. ↑  „Grand Theft Auto 6 leak: who hacked Rockstar and what was stolen?".
3. ↑  Предлошка:Цитат уеб
4. ↑  „Suspected GTA 6 Leaker Pleads Not Guilty On Hacking Charges".
5. ↑  „Објавен трејлерот за GTA 6: Познати се првите детали, ќе пристигне во 2025 година". *Кајгана*. Посетено на 2023-12-06.
6. ↑  Novet, Jordan (2023-12-04). „Rockstar Games publishes Grand Theft Auto VI trailer early after it was leaked on X". *CNBC* (англиски). Посетено на 2023-12-06.

Надворешни врски
----------------

|  |  |
| --- | --- |
| Ризница | „Grand Theft Auto VI" на Ризницата ? |

* Матична страница
Прослава во Токио, 2010 година
***Танабата*** (јапонски: たなばた или 七夕, во превод "вечер на седмиот"), попознат како **Фестивал на ѕвездата**, е јапонски фестивал кој води потекло од кинескиот Ќиши фестивал. Ја прославува средбата на божествата Орихиме и Хикобоши (претставени во вид на ѕвездите Вега и Алтаир). Според легендата, ги разделува Млечниот Пат, и дозволено им е да се видат само еднаш годишно седмиот дан во седмиот месец од месечевиот календар. Датумот Танабате варира од регион во земјата, но првите празници почнувале на 7 јули по Грегорианскиот календар. Прославата се одржува на различен датум помеѓу јули и август.

Наводи
------

1. ↑  Ju. Brown, (2006). *China, Japan, Korea : culture and customs*. Brown, John. North Charleston, South Carolina: BookSurge. ISBN 978-1-4196-4893-9. OCLC 162136010.CS1-одржување: излишна интерпункција (link)
Слика од екранот на слободен софтвер со отворен код (FOSS): Fedora Linux 36 што го води KDE Plasma 5 Дескоп околина, Firefox, Управувач со датотеки Dolphin, VLC медиа плеер, LibreOffice Writer, GIMP и KCalc
**Софтвер со слободен и отворен код** ( **FOSS** ) е термин што се користи и се однесува на групи на софтвер што се состојат и од слободен софтвер и од софтвер со отворен код,  каде што секој има слободно лиценца да го користи, копира, проучува и да го менува софтверот на кој било начин, а изворниот код е јавно достапен, така што луѓето се охрабруваат да го подобрат дизајнот на софтверот.  Тоа е во спротивност од комерцијалниот софтвер, каде што софтверот е под рестриктивни авторски права или лиценцирање и изворниот код е скриен од корисниците.

ФОСС ги одржува правата на граѓанската слобода на корисникот на софтверот преку „ Четирите суштински слободи "на слободниот софтвер. Други придобивки од користењето ФОСС вклучуваат намалени трошоци за софтверот, зголемена безбедност од малициозен софтвер, стабилност, приватност, можности за образовна употреба и давање на корисниците поголема контрола врз сопствениот хардвер. Бесплатните оперативни системи со отворен код, како што се Линукс и потомците на BSD, се широко користени денес, напојувајќи милиони сервери, десктоп компјутери, паметни телефони (вклучувајќи Андроид ) и други уреди.   Лиценците за слободен софтвер и лиценците со отворен код се користат од многу софтверски пакети денес. Движењето за слободен софтвер и движењето за софтвер со отворен код се онлајн социјални движења зад широко распространето производство, усвојување и промоција на ФOСС, при што првото претпочита да ги користи термините ФЛOСС, бесплатно или слободно.

Преглед
-------

Повеќе информации: Алтернативни термини за софтвер со отворен код.

Наводи
------

1. ↑  Feller 2005, стр. 89, 362. sfn error: no target: CITEREFFeller2005 (help)
2. ↑  Feller 2005, стр. 101–106, 110–111. sfn error: no target: CITEREFFeller2005 (help)
3. ↑  „What is free software? The Free Software Definition". *The GNU Project -- GNU*. 2018-06-12. Архивирано од изворникот на 2013-10-14. Посетено на 2018-09-15.
4. ↑  Hatlestad 2005. sfn error: no target: CITEREFHatlestad2005 (help)
5. ↑  Claburn 2007. sfn error: no target: CITEREFClaburn2007 (help)

1. ↑  FOSS is an inclusive term that covers both free software and open-source software, which despite describing similar development models, have differing cultures and philosophical backgrounds. *Free* refers to the users' freedom to copy and re-use the software. The Free Software Foundation, an organization that advocates the free software model, suggests that to understand the concept, one should "think of free as in free speech, not as in free beer". (See „The Free Software Definition". GNU. Посетено на 4 February 2010.) Free software focuses on the fundamental freedoms it gives to users, whereas open source software focuses on the perceived strengths of its peer-to-peer development model. FOSS is a term that can be used without particular bias towards either political approach.
**Кочо Битољану** (Крушево, 8 јануари 1924 – Скопје, 18 јуни 2015) — македонски комунист, првоборец и повоен општествен работник. Бил носител на Партизанска споменица 1941.

Животопис
---------

Роден е во Крушево во 1924 година, а во 1933 се преселил во Скопје каде што завршил основно училиште и запишал гимназија. Како член на Месниот комитет на СКОЈ е раководител на диверзантските групи во Скопје. Во август 1942 година ја предводел диверзантската група која извршила атентат врз бугарскиот агент Мане Мачков. Осуден е на 15 години затвор од бугарската окупаторска власт, а кон крајот на август 1944, на десетина дена пред капитулацијата на Бугарија, избегал од затворот во Идризово и заминал во партизани. Учествувал во ослободувањето на Прилеп, а потоа пак илегално се вратил во Скопје каде што ги организирал младинските групи за заштита на клучните објекти во градот од диверзиите на германската окупаторска власт.

По Ослободувањето бил повереник и секретар на Градскиот народен одбор, раководител на ОЗНА за Македонија и на УДБ за Југославија, државен потсекретар и секретар за внатрешни работи на СРМ (до 1967 година), потпретседател на Собранието на град Скопје до 1969 година и пратеник во Собранието на СРМ.

Наводи
------

1. ↑  „Почина Кочо Битољану" Архивирано на 13 ноември 2016 г. „Утрински Весник"
2. ↑  „Македонска енциклопедија", МАНУ, Скопје, 2009, 162 стр.
3. ↑  „Службен весник на СРМ, 25/67, 5 стр.

Надворешни врски
----------------

* Разговор со Кочо Битољану - седумдесет години по атентатот врз бугарскиот полицаец Мане Мачков Архивирано на 13 август 2013 г. „Република", 12.08.2013.
* Бојан Шашевски, „Градот се сеќава на оние што го носеа отпорот против фашизмот"[*мртва врска*], „Утрински Весник", 12.11.2014.

|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
**H I-подрачје** — облак во меѓуѕвездената средина сочинет од неутрален атомски водород (HI), покрај месното изобилство од хелиум и други елементи. (H е знакот за водород, а I означува неутрален атом. Овие подрачја не оддаваат видлива светлина (освен во спектралните линии од други неводородни елементи) туку се распознаваат по подрачјето на спектралната линија 21 см (1.420 MHz). Оваа линија има многу ниска веројатност за преод, така што потребни ѝ се многу големи количества водорден гас за да биде видлива. Во јонизациските предници, каде H I-подрачјата се судираат со јонизиран гас во ширење (како H II-подрачје), второспоменатото сјае посилно отколку вообичаено. Степенот на јонизација во H I-порачје е многу мал, со околу 10−4 (т.е. една честичка на 10.000). При типичен меѓѕвезден во галаксиите како Млечниот Пат, H I-подрачјата се најустојчиви при температури или под 100 или над неколку илјади келвини; гасот помеѓу овие температури се загрева и лади многу бргу, постигнувајќи еден од устојчивите температурни режими. Во рамките на една од овие фази, гасот обично се смета за изотермен, освен кога е близу H II-подрачје во ширење. Близу ова подрачје, и во густо H I-подрачје, тоа е одвоено од непореметеното H I-подрачје со ударна предница и од H II-подрачјето со јонизирачка предница.

Нагледна претстава
------------------

Нагледна претстава за H I-оддавањата се добива со радиотелескоп, утврдувајќи ја структурата на спиралните галаксии. Се користи и за добивање на слика за гравитационите пореметувања помеѓу галаксиите. Кога се судираат две галаксии, материјалот се развлачува од нишките, овозможувајќи им на астрономите да го одредат правецот на движење на овие галаксии.

H I-подрачјата делотворно впиваат фотони кои се достатно енергетски да го јонизираат водородот, за што се потребни 13,6 електронволти. Ваквите подрачја се сеприсутни во Млечниот Пат; Локмановата Дупка е една од малкуте празнини преку кои може јасно да се набљудуваат далечните објекти при крајноултравиолетови и благорендгенски бранови должини.

Поврзано
--------

* H II-подрачје
* GW 123.4-1.5

Наводи
------

1. ↑  „Thermal Radio Emission from HII Regions". *National Radio Astronomy Observatory (US)*. Архивирано од изворникот на 2016-09-27. Посетено на 7 October 2016.
2. ↑  DP Cox (2005). „The Three-Phase Interstellar Medium Revisited". *Annual Review of Astronomy & Astrophysics*. **43**: 337. Bibcode:2005ARA&A..43..337C. doi:10.1146/annurev.astro.43.072103.150615.
3. 1 2  Savedoff MP; Greene J (Nov 1955). „Expanding H II region". *Astrophys. J*. **122** (11): 477–87. Bibcode:1955ApJ...122..477S. doi:10.1086/146109.
**Висенте Рамон Гереро Салдања** (роден Висенте Рамон Гереро Салдања; 10 август 1782

 година, Тистла - 14 февруари 1831

, Куилапан) - бил еден од водачите на бунтот во војната за независност на Мексико (1810-1821), командант на герилците.

Од 1 април до 17 декември 1829 година, бил и претседател на Мексико. За време на неговото претседателствување, бил донесен законот за укинување на ропството. Тој бил застрелан по државниот удар во 1829 година по кој на власт стапиле конзервативците предводени од Анастасио Бустаманте, дедото на мексиканскиот писател и политичар Висенте Рива Палацио.

Поврзано
--------

* Список на претседатели на Мексико

|  |  |
| --- | --- |
| Stub icon | *Оваа статија Мексико е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 28209380
* LCCN: n85073522
* ISNI: 0000 0000 5935 770X
* GND: 131664875
* SUDOC: 081208960
* BNF: cb146036631 (податоци)
* BNE: XX1352158

 |

 |
Сирење бергеност.
**Бергеност** (изворно: Bergenost) ― тројнокремасто путерско сирење во норвешки стил, направено од Yancey's Fancy of Корфу, Њујорк, Соединети Држави, користејќи увезени норвешки култури. Ова сирење му донело златен медал на претпријатието на Саемскиот натпревар на сирење во државата Њујорк во 1999 година. Продавано е во калапи со препознатлива зелена восочна обвивка.

Бергеност е полумеко сирење со благ, мазен вкус и суптилен белег на киселост. Вкусот на сирењето го прави одлично надополнување на острата сладост на бобинката, уште еден норвешка омилена состојка.

Наводи
------

1. ↑  „Bergenost Cheese". *itscheese*. Посетено на 5 February 2023.

* Портал: Кулинарство
Координати: 58°31′16.05″N 31°16′30.87″E﻿ / ﻿58.5211250° СГШ; 31.2752417° ИГД﻿ / 58.5211250; 31.2752417

The Millennium of Russia.
The *Millennium of Russia* (1862), with Saint Sophia Cathedral in the background. The upper row of figures is cast in the round and the lower one is in relief.
**Илјадалетие на Русија** (руски: *Тысячелетие России*) е бронзен споменик во Новгородски кремљ. Бил подигнат во 1862 за прославата на еден милениум од пристигнувањето на Рурик во Новгород, настан кој традиционално се смета за почетна точка на историјата на руската државност.

Наводи
------

1. ↑  Ketola, Kari; Vihavainen, Timo (2014). *Changing Russia? : history, culture and business* (1.. изд.). Helsinki: Finemor. стр. 1. ISBN 9527124018.

|  |  |
| --- | --- |
| Ризница | „Илјадалетие на Русија" на Ризницата ? |
**Вториот триумвират** (шпански: *Segundo Triunvirato*) било владино тело на Обединетите покраини на Рио де ла Плата, денес позната како Аргентина. Ова владино тело е наследник на Првиот триумвират од 1812 година, кратко време после Мајската револуција.

Историја
--------

Вториот триумвират е резултат на револуцијата од 8 октомври 1812 година, кога генералите Хосе де Сан Мартин и Карлос Марија де Алвеар ги здружиле силите со поранешните поддржувачи на Маријано Морено и го распуштиле Првиот триумвират. Кога членовите на Првиот триумвират биле сменети, Кабилдо назначил нови. Николас Родригес Пења бил назначен со 172 гласа наспроти 12, Антонио Алварез Хонте со 147 наспроти 35 и Хуан Хозе Пасо со 96 наспроти 87. Новиот триумвират го повикал Собранието од 13 година, настан кој Првиот триумвират одбил да го организира. Триумвиратот започнал со работа на 8 октомври 1812 година.

Главните дејствија на Триумвиратот биле:

* Основање на комисија на 4 декември 1812 за создавање на уставот на Аргентина
* Свикување на Собранието од 13 година на 31 јануари 1813.
* Повлекување на создавањето на покраината Кујо 14 ноември 1813.

На Собранието од 13 година се одлучило Триумвиратот да се замени со функција бавувана од 1 човек, Врховен директор на Обединетите покраини на Рио де ла Плата. Така Триумвиратот завршил со функционирање на 22 јануари 1814 година и Хервасио Антонио де Посадас станал првиот Врховен директор на новата држава (денес оваа функција е позната како „претседател на Аргентина").

Членови
-------

|  |
| --- |
| **Првични членови на Триумвиратот*** Хуан Хозе Пасо**Хуан Хозе Пасо**
* Николас Родригес Пења**Николас Родригес Пења**
* Антонио Алварез Хонте**Антонио Алварез Хонте**
 |

Наводи
------

1. ↑  Galasso, pp. 87-88

Поврзано
--------

* Обединети покраини на Рио де ла Плата
* Аргентина
* Прв триумвират на Аргентина
**Кнежа̀**  (бугарски: *Кнежа*) — град во Северна Бугарија, административен центар на општината Кнежа во Плевенската Област. Има население од околу 10.301 жители (2022).

Географија и местоположба
-------------------------

Градот се наоѓа во северозападниот дел на Дунавската Рамнина. Се наоѓа на 46 километри западно од регионалниот центар Плевен, на 59 километри североисточно од Враца и на 163 километри од главниот град Софија.

Во однос на климата, регионот на Кнежа е мал климатски остров во Дунавската Рамнина, кој се карактеризира со остри и студени зими со силни ветрови, ветровити пролет и многу топли лета. Во градот се регистрирани едни од најстудените температури во Бугарија.

Историја
--------

Името на градот најверојатно потекнува од словенскиот збор „кнез", најверојатно по локален владетел кој го бранел населението во областа за време на отоманското владеење на Бугарија.

Институтот за пченка на Земјоделската академија е со седиште во Кнежа. Тоа бил основан во 1924 година.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.
2. ↑  Кнежа е най-студеното място в страната тази сутрин, 24.01.2016 www.infopleven.com

Надворешни врски
----------------

* Мрежно место на Општина Кнежа
Земперовото крило на дворецот Цвингер, во кој е галеријата
*Заспаната Венера* од Џорџоне, ~ 1510
**Галеријата на старите мајстори** (германски: *Gemäldegalerie Alte Meister*) — уметничка галерија сместена во крило на дворецот Цвингер во Дрезден, Германија. Галеријата е во здание на истакнатиот архитект Готфрид Земпер и има преку 700 слики од старите мајстори од ренесансата до барокот, собирани од изборните кнезови на Саксонија Август II и неговиот син, Август III во првата половина на XVIII век. Во 1746 Август III донел 100 слики од кај војводата на Модена, Франческо III. Во 2007 галеријата лансирала презентација во виртуелниот свет Втор Живот со сите слики од Цвингер.

Галеријата е дел од Државната уметничка збирка Дрезден во сопственост на Слободната Држава Саксонија.

Застапени уметници
------------------

Галеријата содржи важни дела од италијански ренесансни сликари Рафаел, Џорџоне и Тицијан. Има и значајни маниристички и барокни дела, како и холандски дела од XVIII век, од Рембрант и неговите следбеници, како и фламански дела од Рубенс, Јорданс и ван Дајк.

* Италијанци
	+ Рафаел
	+ Џорџоне
	+ Кореџо
	+ Тицијан
	+ Бернардо Белото
	+ Каналето
	+ Сандро Ботичели
* Холанѓани
	+ Рембрант и некои негови следбеници
* Германци
	+ Албрехт Дирер
	+ Лука Кранах Постариот
	+ Ханс Холбајн Постариот
* Фламанци
	+ Јан ван Ејк
	+ Петер Паул Рубенс
	+ Јакоб Јорданс
	+ Антонис ван Дајк
* Австрици
	+ Карл Штерер
* Шпанци
	+ Хозе Рибера
	+ Бартоломе Естебан Муриљо
* Французи
	+ Никола Пусен
	+ Клод Лорен
* Грци
	+ Ел Греко

Надворешни врски
----------------

* Мрежно место на галеријата Архивирано на 15 октомври 2008 г. (англиски) (германски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 129655493
* LCCN: n50065753
* ISNI: 0000 0001 2292 7710
* GND: 2011569-6
* SUDOC: 066857279
* BNF: cb121276967 (податоци)
* BNE: XX122086
* CiNii: DA06097639

 |

 |
Коцкест магнет како лебди над суперспроводен материјал (Мајснеров ефект)
**Лебдење** (или **левитација**, латински: *levare*, *да се крене*) — процес во кој објект ѝ се спротивставува на гравитацијата, во стабилна позиција под дејство на надворешна сила без физички контакт.

Исто така е и популарен магионичарски трик, особено во случајот кога се работи за *кревање* на човечко тело без употреба на физички контакт. Илузијата најчесто се постигнува со специјален механички уред, игра на светлина или на некој друг начин.

Физика
------

На земјата сѐ што е потребно за да лебди еден објект е сила што ќе дејствува во спротивен правец на гравитацијата со еднаква големина како онаа која ја предизвикува самиот објект. Ова се постигнува на неколку различни начини, на пример магнетни сили, електростатички (односно наелектризирани) предмети или аеродинамични објекти. Со употреба на магнетната лебдење може да се предизвика лебдење дури и на мали животни.

Научниците имаат разработено техника со која може да се направи да лебдат ултрамали објекти, најчесто со манипулација со таканаречената Казимирова сила, која во нормален случај ја овозможува компактноста на елементите по квантни правила. Ова, во пракса, моментално е возможно само на микро објекти.

Аеродинамичното лебдење често се забележува во воздушниот хокеј каде млазови воздух предизвикуваат движење на пакот по нагорна линија. Лебдењето може да биде предизвикано и со туркање на воздухот надолу на пример, кај хеликоптерот, авионот со вертикално полетување, како и кај лебдилката. Сфера може стабилно да лебди во воздушен проток без употреба на каков било контролен систем, во случај условите да се добри. Ваква играчка е произведена во текот на 1960-тите.

Ликовна претстава на магионичарски трик.

Наводи
------

1. ↑  „Научниците ја открија тајната на лебдењето, Yahoo! News". Архивирано од изворникот 2007-08-11. Посетено на 2007-08-11.
2. ↑  Лебдење во минијатура, почетна хипотеза.

Поврзано
--------

* Акустично лебдење
* Електростатичко лебдење
* Летечки светви
* Магионичарски трикови
	+ Балдучи метод
	+ Супермен метод
	+ Кралско лебдење
	+ Киклопско лебдење

Надворешни врски
----------------

* Научете како да лебдите (англиски)
**Родолфо Хосе да Силва Бардела** (роден на **21.05.1992** ), попознат како **Родолфо** — бразилски фудбалер кој игра за Америка Минеиро на позајмица од Капиваријано, како напаѓач .

Клупска кариера
---------------

Родолфо роден во Сао Мануел, ја започнал својата сениорска професионална кариера со Јакутинта Атлетико Клуб, пред да се пресели во Капиваријано Футебол Клуб во 2014 година.Тој бил дел од составот кој победил во промоцијата во Паулиста А1 во 2014 година, постигнувајќи гол во финалето против Сосиедаде Еспортива Итапиренсе. На 30 април 2015 година, тој се приклучи на Клуб Атлетико Брагантино на договор за заем.

После последователните заеми со Рио Бранко и ЦРБ, каде што ретко се користел, Родолфо се приклучил на Сериа Ц (трето ниво) Боа Еспорте Клуб на 14 септември 2016 година повторно на позајмица. Четири дена подоцна, тој дебитирал, постигнувајќи гол во победата од 4-0 над Гваратингета. Тој ја завршил сезоната освојувајќи ја лигата.

На 3 јануари 2017 година, Родолфо бил позајмен во Сао Бернардо Футебол Клуб за шампионската титула во Паулиста. Подоцна бил вратен во клубот Боа и постигна хет-трик на 11 ноември 2017 година во победата од 4: 3 над Санта Круз Футебол Клуб. Во јануари 2018 година, тој се приклучил на емиратскиот клуб Диба Ал-Фуџаира на договор за позајмица.Дебитираше против Ал Вахда, постигнувајќи гол во поразот од 3-1.

Наводи
------

1. ↑  „Série A2: Capivariano vence e sobe com duas rodadas de antecedência [Serie A2: Capivariano wins and climbs with two rounds in advance]". Folha da Região. 30 March 2014. Архивирано од изворникот на 2017-12-28. Посетено на 27 December 2017.
2. ↑  „Capivariano encaminha empréstimo de quarteto ao Bragantino na Série B [Capivariano sends a quartet loan to Bragantino in Serie B]". Globo Esporte. 30 April 2015. Посетено на 27 December 2017.
3. ↑  „Série C: Boa Esporte acerta com Rodolfo, ex-atacante de CRB e Capivariano [Serie C: Good Sport hits Rodolfo, former striker of CRB and Capivariano]". Futebol Interior. 14 September 2016. Посетено на 27 December 2017.
4. ↑  „Guaratinguetá 0 x 4 Boa Esporte - BEC 'passa o carro' no Guará e se garante em 2º [Guaratinguetá 0 x 4 Good Sport - BEC 'passes the car' in Guará and is guaranteed in 2º]". Futebol Interior. 18 September 2016. Посетено на 27 December 2017.
5. 1 2  „Meia Patrick Vieira e atacante Rodolfo são apresentados no São Bernardo [Midfielder Patrick Vieira and striker Rodolfo are presented at São Bernardo]". São Bernardo Futebol Clube. 3 January 2017. Архивирано од изворникот на 2017-12-28. Посетено на 27 December 2017.
6. ↑  „Goleado pelo Boa, Santa Cruz termina rodada rebaixado à Série C [Deflected by the Boa, Santa Cruz ends round demoted to the C Series]". Terra. 11 November 2017. Посетено на 27 December 2017.
7. ↑  „Ex-Boa Esporte marca em estreia, mas Dibba Al Fujairah perde pela Liga UAE [Ex-Boa Sport makes debut, but Dibba Al Fujairah lose by Liga UAE]". Planet Brazuka. Архивирано од изворникот на 2018-02-17. Посетено на 16 February 2018.

Надворешни врски
----------------

* Родолфо на soccerway
* Родолфо во Нулта нула
**Родриго Дијаз де Вивар**, попознат како **Ел Сид Кампеадор** ("Големиот витез") — шпански национален херој. роден близу Бургос, во 1043 и умрел во Валенсија во 1099. Ел Сид е познат шпански народен херој, симбол за вистински патриот и витез. Ел Сид пораснал заедно со тогашниот принц, а подоцна крал на Кастиља, Санчо Втори. Ел Сид бил многу близок со Санчо. Принцот Санчо бил најстар син на кралот Фердинанд Први. Кога кралот починал, тој го подели кралството помеѓу своите пет деца. Санчо ја добил Кастиља, Алфонсо - Леон, Гарсија - Галисија, Урака - Самора, и Елвира го добила Торо. Кога Санчо станал крал во 1065, тој му ја дал на Родриго највисоката позиција во кралскиот двор - Родриго бил Командант на Кралската армија. Санчо верувал дека Шпанија треба да остане обединета, а Родриго го поддржувал. Но, Урака го одбивала повторното обединување, како и другите деца на Фердинанд Први.

Врз кралот Санчо бил извршен атентат во 1072. Кастиљаните се согласиле Алфонсо да стане нивен крал. Алфонсо станал крал на Кастиља и на Леон.

По некое време Ел Сид го обвинил Алфонсо за учество во убиството на родениот брат Санчо и го натерал да се заколне дека нема ништо со тоа. Потоа Сид продолжил да ја врши својата должност, а се венчал со Алфонсовата внука Химена во 1074. Ел Сид бил испратен во Севиља како амбасадор, а потоа бил обвинет за задржување пари и богатства наменети за кралот Алфонсо. Тој бил осуден и протеран; бил неколку месеци на служба кај Маварските кралеви. Првата декада од прогонството ја поминал во војни во разни христијански и муслимански армии. Сепак, му останал лојален на кралот Алфонсо, иако кралот одбивал да му прости.

Во 1090, Сид, заедно со кралевите на Сарагоса и Арагон, здружени, пружиле отпор и го сопреле напредувањето на Берберите Алморавиди во источна Шпанија. Во ноември 1092 тој ја нападнал Валенсија, која била под власт на Берберите. Во 1094, Ел Сид со својата војска го освоил регионот на Валенсија и потоа му го понудил на кралот Алфонсо. Алфонсо ја прифатил понудата и го поставил Ел Сид за владетел на Валенсија.

Сид се обидел и успеал да го зголеми присуството на христијаните во големиот муслимански град. Тој владеел со Валенсија сè до смртта, на 10 јули 1099. Неговата вдовица Химена го наследила, но во 1102 таа била приморана да ја предаде Валенсија на Алморавидите.

Сè до денес, Родриго Дијаз де Вивар е значаен херој на христијанска Шпанија. Ел Сид исто така бил голем воен стратег и витез, и има најголема заслуга во враќањето на шпанските територии. Ел Сид бил супериорен и екстремно успешен воин кој де факто никогаш не бил поразен.

Ел Сид во литература
--------------------

Напишани се повеќе книжевни дела за Ел Сид од кои најзначајни се драмата Le Cid од францускиот драматург Пјер Корнеил и шпанскиот еп Песна за Сид (Cantar de Mio Cid).

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 22938662
* LCCN: n82117610
* ISNI: 0000 0000 9260 5752
* GND: 118838989
* SUDOC: 028101545
* BNF: cb12000313m (податоци)
* BIBSYS: 90507314
* NLA: 35921279
* NDL: 00650069
* NKC: jn20000700304
* BNE: XX911556

 |

 |
**Битката кај Гвадалета** се одвила на 19 јули 711 година на реката Гвадалета на јужниот дел од Пиринејскиот Полуостров. Оваа битка била одлучувачка за муслиманските Арапи и Маври, кои по победата над Визиготите и невниот крал Родерик успеале да воспостават контрола во следните години во поголемиот дел од полуостровот. Претходно, маварската инвазија во Шпанија започнала на 30 април 711 година.

Почеток
-------

Кралот Родерик на чело на Визиготското кралство дошол во 709 година. По неговиот преврат истата година, службениците на претходниот крал Битиз побегнале кон Северна Африка каде склопиле сојуз со гувернерот Јулијан Сеутски, а по ова побарале помош од Маврите.

Маварската инвазија на полуостровот започнала на 30 април 711 година со околу 1.700 војници на чело со Тарик Ибн Зијад. Подоцна му се приклучила и поголема војска, зазимајчи ја Картагина. Наспроти ова, во внатрешноста на христијанското кралство владеела граѓанска војна на северот. По веста дела Маврите навлегуваат на полуостровот, кралот Родерик веднаш со својата војска се упатил кон југ. Така, во јули 711 година се одвила една од најзначајните битки во историјата на Европа.

Битка
-----

На едната страна војската на муслиманите била предводена од Тарик Ибн Зијад, а на другата од Родерик. Муслиманскта војска броела околу 7.000 војници, а христијанската околу 25.000. И покрај тоа што визиготската вјска била побројна, главно поради несогласувањата на династиите во кралството, по започнувањето на битката голем дел од армијата побегнала. Така, муслиманите на крај излегле победници.

Последици
---------

Визиготското кралство било крајно неорганизирано во оваа битка. Веќе во следната година, Муса Ибн Нусаир испратил дополнителни 12.000 војници од Северна Африка за да го освојат полуостровот. Тоа можеби не во целост, но му успеало по пет години. По распаѓањето на кралството на Визиготите биле формирани повеќе кралства, на почетокот Кралство Астурија.
**Пејте со нас** (англиски: *Sing*) — американско-британско-јапонски анимиран филм од 2016 година, во режија на Кристоф Лурделе и Гарт Џенингс. Гласовите на анимираните ликови ги позајмуваат: Метју Меконахи, Риси Витерспун, Скарлет Јохансон, Сет Макфарлан, Тарон Егертон, Тори Кели итн. Филмот бил номиниран за наградата „Златен глобус" во две категории: најдобра оригинална песна за филм и најдобар анимиран филм.

Содржина
--------

Дејството на филмот се случува во еден измислен град на животни. Коалата Бастер Мун (гласот на Меконахи) е сопственик на театар којшто во минатото бил многу успешен, но сега се наоѓа во тешка финансиска состојба. За да го оживее театарот, тој има намера да направи нова претстава, за која распишува аудиција. По грешка, неговата секретарка пишува дека првата награда на аудицијата изнесува 100.000 долари, така што голем број жители се пријавуваат на аудицијата. Меѓу нив се наоѓаат: глушецот Мајк (гласот на Сет Мекферлејн), кој по секоја цена сака да победи, свињата Розита (гласот на Витерспун), горилата Џони (гласот на Тарон Егертон), ежицата Еш (гласот на Јохансон) и слоницата Мина (гласот на Тори Кели). За да обезбеди финансиска поддршка, Бастер Мун ја повикува старата некогашна голема ѕвезда Нана (гласот на Џенифер Сандерс), но сè се распаѓа, зашто група мечки влегуваат во театарот, барајќи ги парите што им ги должи Мајк, и во тој миг театарот целосно се урива. Така, се чини дека потполно се урива сонот на Бастер Мун, но набргу, учесниците во шоуто се собираат и одржуваат претстава под ведро небо. На почетокот присуствуваат само нивните најблиски, но постепено пред разурнатиот театар се собира цел град. Тогаш, Нана му дава пари на Бастер Мун и театарот е повторно обновен.

Заработка
---------

До 9 февруари 2017 година, *Ајде да пееме* остварил заработка од 263.7 млиони долари во САД и Канада и уште 224.9 милиони во другите територии за вкупна заработка од 488.6 милиони долари во светски рамки, наспроти буџетотот од 75 милиони долари.

Во Северна Америка, филмот започнал да се прикажува заедно со филмовите *Патници* и *Асасинс Крид*, и се очекувало да заработи околу 70 милиони долари од 4022 кина во првите шест дена на прикажување. Филмот заработил 1.7 милиони долари од ноќното прикажување на денот пред премиерата. Филмот поминал подобро од очекувањата и во првите шест денови на прикажување заработил 75.5 милиони долари, завршувајќи втор, зад *Роуг 1: Приказна од Војна на ѕвездите*.

Наводи
------

1. 1 2  IMDb, Sing (2016) (пристапено на 12.1.2017)
2. ↑  IMDb, Sing (2016) Awards (пристапено на 12.1.2017)
3. ↑  „Will 'Rogue One' Vanquish The Christmas B.O. Competition?". *Deadline.com*.
4. ↑  „'Sing's' Box-Office Debut Tops 'Assassin's Creed,' 'Passengers' in Tuesday Night Previews". *The Hollywood Reporter*.
5. ↑  „With 'Fences,' 'La La Land' Enter Top 10 As 'Rogue One' & 'Sing' Rule Holiday – Monday AM Update". *Deadline.com*.

Надворешни врски
----------------

|  |  |
| --- | --- |
| Ризница | „Пејте со нас (филм од 2016)" на Ризницата ? |

* Матична страница
* 

* *Пејте со нас*  на  Семрежната филмска база на податоци (англиски)
* Пејте со нас на Big Cartoon DataBase (англиски)
Во моментов има независни групи кои работат на **стандардизирање на ромскиот јазик.**

Каде што се прави
-----------------

Во Србија се користи стандардизирана форма на ромски јазик. Во српската автономна провинција Војводина, ромскиот е еден од официјално признатите минималните јазици,да имаат свои радио станици и преноси на вести.

Во Романија, државата со најголемо препознатливо ромско население, сега постои унифициран систем за настава на ромски јазик за сите дијалекти во државата. Ова е првенствено резултат на работата на Георге Сарау, кој изработил ромски учебници.

Јазичната стандардизација во моментов се спроведува и во заживувањето на ромскиот јазик меѓу различни групи кои престанале да го зборуваат јазикот. Во овие случаи, не се оживува одреден дијалект, туку се развива стандардизирана форма изведена од многу дијалекти. Шпанскиот политичар Хуан де Диос Рамирес Хередија го промовира Романо-Кало, варијанта на стандардниот ромски со постојните зборови Кало вметнати назад.

Пристапи за стандардизација
---------------------------

И покрај различните напори за „универзална" стандардизација, севкупниот тренд во ромската писменост е кон регионална кодификација, со одреден степен на меѓународна ориентација.

Оваа меѓународна ориентација им овозможува на ромските читатели да ги ценат текстовите составени во други земји. Во исто време, овој плуралистички пристап кон кодификацијата е репрезент на дисперзијата на ромските заедници и недостатокот на централна власт. „Јазичниот плурализам" од овој вид беше прифатен како политика од страна на Европскиот форум на Ромите и патниците (избраното ромско претставништво во Советот на Европа ) во изјава на својата веб-страница.

### Стандардизацијата на Сарау

Стандардизираниот ромски јазик на Георге Сарау, главно заснован на источноевропските ромски дијалекти е прочистен, благо пропишан јазик, избирајќи граматички елементи.

Изговорот е најсличен со тој на дијалектите од првиот слој. Кога има повеќе варијанти во дијалектите, се избира варијантата што најмногу наликува на најстарите форми.

Исто така, се прави напор да се извлечат нови зборови од вокабуларот што веќе се користи, *т.е.* *xuryavno*, *vortorin*, *палпаледихипнаско*, *пашнавни*. Има постојано менување на збир на позајмици и од романски јазик, вклучувајќи термини како *времеа* , *примарија*, *фришка*, *сфинто*. Неологизмите земени од хинди вклучуваат *биџли* , *мисал*, *хитро*, *лехипен* и од англиски.

Поврзано
--------

* ромски јазик
* ромски народ

Наводи
------

* Иднината на Ромите
* Ромите во Европа (pdf) [ *<span title="Dead link tagged January 2019">трајна мртва врска</span>* ]
* Романо-Кало (Како што го промовира Хуан де Диос Рамирес Хередија)